|  |  |
| --- | --- |
|  |  **ÁFORM UM LAGASETNINGU** *– sbr. samþykkt ríkisstjórnar frá 10. mars 2017, 1.-4. gr.* |
| **Málsheiti og nr.** |  Frumvarp til laga um mat á umhverfisáhrifum / UMH2000049 |
| **Ráðuneyti /verkefnisstjóri** | Umhverfis- og auðlindaráðuneytið  |
| **Innleiðing EES-gerðar?** | [ ]  Já[x]  Nei |
| **Dags.** | 13.11.2020 |

|  |
| --- |
| 1. **Úrlausnarefni**
 |
| 1. **Forsaga máls og tilefni**

Þann 15. janúar 2019 skipaði umhverfis- og auðlindaráðherra starfshóp sem hefur það hlutverk að endurskoða í heild sinni lög nr. 106/2000 um mat á umhverfisáhrifum í þeim tilgangi að auka skilvirkni í ákvarðanatöku við mat á umhverfisáhrifum og að tryggja sem best aðkomu almennings og annarra hagsmunaaðila að ferlinu þannig að hún samræmist sem best ákvæðum Árósasamningsins um aðgang að upplýsingum, þátttöku almennings í ákvarðanatöku og aðgang að réttlátri málsmeðferð í umhverfimálum.Sérfræðingur var fenginn til að greina tiltekna þætti í löggjöf Norðurlandanna og Skotlands sem fjallar um ferli mats á umhverfisáhrifum og leyfisveitingar. Mun sú greiningarvinna nýtast sem grunnur við heildarendurskoðunina. Einnig var settur á fót starfshópur sem hefur það hlutverk að taka lögin til heildarendurskoðunar.]1. **Hvert er úrlausnarefnið?**

Hlutverk starfshópsins er að endurskoða í heild sinni lög nr. 106/2000 um mat á umhverfisáhrifum. Meginmarkmiðin með heildarendurskoðuninni eru að auka skilvirkni í ákvarðanatöku við mat á umhverfisáhrifum og að tryggja sem best aðkomu almennings og annarra hagsmunaaðila að ferli mats á umhverfisáhrifum. Í aukinni skilvirkni getur m.a. falist samþætting á ferli mats á umhverfisáhrifum framkvæmda við ferli skipulagsgerðar og umhverfisáhrifum áætlana auk leyfisveitingaferlis. Vegna þessa þarf einnig að taka önnur lög til skoðunar, þ.e. skipulagslög, lög um umhverfismat áætlana, sérlöggjöf um leyfisskylda starfsemi og framkvæmdir og stjórnsýslulög. Við heildarendurskoðunina ber að hafa í huga að lögin fela í sér innleiðingu á grunntilskipun 2011/92/ESB um mat á umhverfisáhrifum. Tilskipun 2011/92/ESB eins og henni var breytt með tilskipun 2014/52/ESB mælir fyrir um mat á umhverfisáhrifum vegna framkvæmda sem líklegt er að hafi umtalsverð umhverfisáhrif. Til að tryggja sem best aðkomu almennings og annarra hagsmunaaðila að ferlinu er stefnt að því að kynningar og samráð við almenning og aðra sem hagsmuna hafa að gæta fari fram með rafrænni gátt. Þannig má stuðla að því að athugasemdir komi fram sem fyrst í ferli mats á umhverfisáhrifum. Þá má bæta framsetningu og skýrleika laganna í heild og gera þau aðgengilegri1. **Að hvaða marki duga gildandi lög og reglur ekki til?**

Ferlið við mat á umhverfisáhrifum er lögbundið. Ferlið þykir flókið og tímafrekt og lagabreytingu þarf til að gera breytingar á málsmeðferðinni. Sem dæmi mæla lögin fyrir um tvöfalt samráð, þ.e. annars vegar á vegum framkvæmdaraðila og hins vegar á vegum Skipulagsstofnunar. Einnig leggur framkvæmdaraðili tvisvar sinnum fram matsskýrslu, þ.e. frummatsskýrslu og endanlega matsskýrslu og er kynning frummatsskýrslunnar tvöföld, þ.e. á vegum framkvæmdaraðila og Skipulagsstofnunar.  |
| 1. Markmið
 |
| 1. **Stefna hins opinbera á viðkomandi málefnasviði/málaflokki**

Mat á umhverfisáhrifum heyra undir stjórnsýslu umhverfismála. Stefna stjórnvalda í málaflokknum er að tryggja opna og gagnsæja stjórnsýslu málaflokksins, m.a. með því að miðla upplýsingum um ákvarðanir og ferli sem varða hagsmuni almennings með aðgengilegum hætti. Jafnframt að bæta markvisst þjónustu til almennings og fyrirtækja með skilvirku og samþættu regluverki, m.a. með áherslu á stafrænar þjónustuleiðir. Í stjórnarsáttmála kemur m.a. fram að stjórnsýslumeðferð ákvarðana sem tengjast línulögnum hafi tekið verulegan tíma vegna ýmissa þátta. Mikilvægt sé að hraða málsmeðferð þar sem það er hægt samkvæmt gildandi lögum. Einnig koma fram í stjórnarsáttmála áform um endurskoðun ákvæða um aðgang samtaka almennings að ákvörðunum á sviði umhverfismála með það að markmiði að sá réttur sé tryggður á fyrri stigum leyfisveitingarferlis og málsmeðferð geti þannig orðið skilvirkari án þess að gengið sé á þennan rétt. Þá er ríkisstjórnin einhuga um að eitt af mikilvægustu hagsmunamálum Íslands sé framfylgd á skuldbindingum vegna EES-samningsins.1. **Markmið sem að er stefnt með lagasetningu í ljósi úrlausnarefnis og stefnu stjórnvalda**

Meginmarkmiðin með heildarendurskoðuninni eru að auka skilvirkni í ákvarðanatöku við mat á umhverfisáhrifum og að tryggja sem best aðkomu almennings og annarra hagsmunaaðila að ferlinu þannig að hún samræmist sem best ákvæðum Árósarsamningsins og tilskipun 2011/92/ESB. Markmið lagasetningarinnar er að einfalda ferli mats á umhverfisáhrifum og samþætta við ferli skipulagsgerðar og umhverfisáhrifum áætlana auk leyfisveitingaferlis þannig að umhverfismatsferlið í heild sinni geti gengið hraðar fyrir sig.  |
| 1. **Leiðir**
 |
| 1. **Ekkert aðhafst - hvaða afleiðingar hefði það?**

Engar breytingar verða á ferli við mat á umhverfisáhrifum, sem leiðir ekki til aukinnar skilvirkni.1. **Önnur úrræði en lagasetning sem metin hafa verið**

Þar sem ferli mats á umhverfisáhrifum er lögbundið kallar breyting á því á lagasetningu. 1. **Mögulegar leiðir við lagasetningu**

Eins og fram er komið er að störfum starfshópur sem hefur það hlutverk að endurskoða í heild sinni lög um mat á umhverfisáhrifum. Mögulegt er að ná fram heildarendurskoðun með breytingum á núgildandi lögum. Kostir við breytingalög er að frumvarpið varðar þá einungis efnislegar breytingar sem verða á lögunum. Einnig er hægt að leggja til ný heildarlög. Eftir því sem breytingarnar eru viðameiri, þeim mun æskilegra kann að vera að fara þá leið. |
| 1. **Hvaða leið er áformuð og hvers vegna?**
 |
| 1. **Stutt lýsing á þeirri leið sem áformuð er og rökstuðningur fyrir henni**

Endurskoðunin varðar alla kafla í lögunum og lögin hafa þegar tekið allnokkrum breytingum frá gildistöku þeirra árið 2000. Einnig er ætlunin að sameina lögin lögum um umhverfismat áætlana. Þá er ætlunin að bæta framsetningu laganna til að auka skýrleika þeirra. Er því talið rétt að stefna að nýrri heildarlöggjöf.  **Helstu fyrirhuguðu breytingar á gildandi lögum og reglum, hvort heldur bætt er við eða fellt brott** Helstu breytingar sem áformaðar eru til að ná fram þeim markmiðum sem stefnt er að:* Sameina lög um mat á umhverfisáhrifum og lög um umhverfismat áætlana í eina löggjöf.
* Samþætta ferli mats á umhverfisáhrifum við skipulagsferli og ferli umhverfismats áætlana.
* Taka upp ákvæði um forsamráð þar sem framkvæmdaaðili, leyfisveitendur, sveitarfélög og lögbæra yfirvaldið koma saman og skipuleggja matsferlið.
* Fella á brott tvöfalt kynningarferli matsáætlunar.
* Kveða á um rafræna gagnagátt þar sem framkvæmdaaðili, leyfisveitendur, almenningur og haghafar geta haft aðgang að gögnum og komið á framfæri umsögnum og athugasemdum.
* Sameina frummatsskýrslu og matsskýrslu í eina skýrslu.
 |
| 1. **Samræmi við stjórnarskrá og þjóðarétt – aðrar grundvallarspurningar**
 |
| 1. **Koma áformin inn á svið stjórnarskrár og þjóðréttarskuldbindinga?**

Efni frumvarpsins kallar ekki á sérstaka skoðun á samræmi við stjórnarskrá. Hins vegar þarf við gerð frumvarpsins að uppfylla ákvæði tilskipunar Evrópusambandsins um mat á umhverfisáhrifum og tilskipun Evrópusambandsins um umhverfismat áætlana, sem teknar hafa verið upp í EES-samninginn. Einnig þarf að uppfylla ákvæði Árósasamningsins sem Ísland er aðili að. 1. **Varða áformin ákvæði EES-samningsins um ríkisaðstoð, tæknilegar reglur um vöru og fjarþjónustu eða frelsi til að veita þjónustu?**

Nei. 1. **Er önnur grundvallarlöggjöf sem taka þarf tillit til?**

Skipulagslög, lög um umhverfismat áætlana, sérlöggjöf um leyfisskylda starfsemi og framkvæmdir og stjórnsýslulög  |
| 1. **Samráð**
 |
| 1. **Hverjir eru helstu hagsmunaaðilar?**

Framkvæmdaraðilar, sveitafélög, almenningur, umhverfisverndarsamtök, leyfisveitendur og Skipulagsstofnun. 1. **Er skörun við stjórnarmálefni annarra ráðuneyta?**

Samgöngu- og sveitastjórnarráðuneytið og atvinnu- og nýsköpunarráðuneytið.1. **Samráð sem þegar hefur farið fram**

Í starfshóp um heildarendurskoðun laga um mat á umhverfisáhrifum eru fulltrúar frá Skipulagsstofnun, samgöngu- og sveitastjórnarráðuneyti, atvinnuvega- og nýsköpunarráðuneyti, Samtökum atvinnulífsins, umhverfisverndarsamtökum og Sambandi íslenskra sveitafélaga.Endurskoðun laganna hefur staðið til um nokkurn tíma. Vinnan fór af stað með opnum hugarflugsfundi á Grand hótel 14. ágúst 2018 þar sem þátt tóku fulltrúar fjölmargra hagaðila. Á fund starfshópsins hafa komið Samorka, Hafnarsambandið, Landvernd, Vegagerðin, Landsnet, Minjastofnun og verkfræðingafélag Íslands.**Fyrirhugað samráð**Birting þessa skjals í samráðsgátt stjórnvalda og birting frumvarpsdraga í samráðsgátt stjórnvalda.  |
| 1. **Mat á áhrifum þeirrar leiðar sem áformuð er**
 |
| 1. **Niðurstaða frummats á áhrifum, sbr. fylgiskjal**

Verði frumvarpið að lögum er talið að fjárhagsáhrif á ríkissjóð verði óveruleg ef nokkur. |
| 1. **Næstu skref, innleiðing**
 |
| 1. **Hefur verið gerð verkefnisáætlun fyrir frumvarpssmíðina?**

Já. 1. **Hvernig verður staðið að innleiðingu löggjafar? Hvað má gera ráð fyrir að þeir sem verða fyrir áhrifum, opinberar stofnanir/hagsmunaaðilar/almenningur, þurfi langan tíma til undirbúnings/aðlögunar?**

Lagt er til að löggjöfin taki gildi á þriðja ársfjórðungi 2021. Ekki er gert ráð fyrir að þeir sem verði fyrir áhrifum af löggjöfinni þurfi langan tíma til undirbúnings.1. **Hvaða forsendur þurfa að vera fyrir hendi til að lagasetning beri árangur?**

Engar sérstakar forsendur þurfa að vera fyrir hendi.1. **Mælikvarðar á árangur og útkomu**

Ekki liggur fyrir hvort og hvaða mælikvarðar verða notaðir til að mæla árangur og útkomu.1. **Hefur verið hugað að því að afla gagna til að meta árangur þegar þar að kemur?**

Á þessari stundu liggur ekki fyrir hvort og hvaða gagna afla þurfi til að meta árangur.  |
| 1. **Annað**
 |
|   |
| 1. **Fylgiskjöl**
 |
| 1. **Mat á áhrifum lagasetningar – Frummat, sbr. eyðublað**
2. **Önnur fylgiskjöl eftir atvikum**
 |